تورکیه‌نین پایتاختی آنکارادا رسمی گؤروش‌لر کئچیرن سلوونی پرزیدنتی باروت پاخور تورکیه بؤیوک میللت مجلیسینه  گئده‌رک، مجلیس صدری ایسماعیل کاهرامانلا بیر آرایا گلدی.
ایسماعیل کاهرامان سلوونی پرزیدنتی باروت پاخور و نماینده هئیتی ایله هئیتلراراسی گؤروش کئچیردی.
سلوونی پرزیدنتی و نماینده هئیتینی تورکیه‌ده گؤرمه‌یه و قبول ائتمه‌یه شاد اولدوغونو بیلدیرن کاهرامان کئچیریلن گؤروش‌لرین ایکی اؤلکه آراسین‌داکی دوست‌لوغو گوجلندیرمه‌سی باخیمین‌دان اهمیت کسب ائتدیگینی قئید ائتدی و: "ایکی اؤلکه‌نین بالکان‌لاردا و اولوسلار آراسی پلاتفورما‌لاردا داها یاخین امکداش‌لیق ایچینده اولا‌راق ،باریش و ثابت‌لیگه خیدمت ائدجگینه اینانیریق" دئدی.
سلوونی پرزیدنتی 15 ژوئیه‌دن سونرا تورکیه‌یه وئردیک‌لری گوجلو دستکی بیر داها ایفاده ائده‌رک: " پارلامئنت‌لر دئموکراسی‌نین قلبی دیر، اونو آیاقدا توتان مهک داش‌لاری‌دیر" دئدی.
سونرا باروت پاخور تورکیه بؤیوک میللت مجلیسی صدری‌ ایله بیرلیکده مجلیسین فتح الله چی ترور تشکیلاتی/ پارالل دؤولت یاپیلانماسینین 15 ژوئیه چئوریلیشی جهدی زامانی بومبا‌لانان حیسه‌سینی گزدی و چیچک‌لر قویدو.
کاهرامان پاخورا چئوریلیش گئجه‌سینه دایر معلومات‌لار وئردی.
قئید ائدک کی، سلوونی پرزیدنتی باروت پاخور دونن تورکیه پرزیدنتی رجب طیب اردوغان و باش ناظیر بینالی ییلدیریم ایله آیری-آیری گؤروشدو.
